
CONSILIUL LOCAL AL MUNICIPIULUI TIMIȘOARA

DIRECȚIA DE ASISTENȚĂ SOCIALĂ A MUNICIPIULUI TIMIȘOARA



,,În slujba oamenilor”

Nr. 21202/24.11.2022
     Raport de specialitate  

cu privire la aprobarea Planului anual de acțiune privind serviciile sociale administrate și finanțate din bugetul local al municipiului Timișoara în anul 2023
Direcția de Asistenţă Socială a municipiului Timișoara, în calitate de serviciu public de asistență socială care funcționează sub autoritatea Consiliului Local al Municipiului Timișoara, furnizează servicii sociale și acordă beneficii sociale pentru cetățenii municipiului Timișoara aflați în situații de dificultate și îndeplinește o serie de alte atribuții stabilite prin art. 115 din Legea 292/2011 – Legea asistenței sociale. 

Conform art. 112 alin (3), lit. b) din Legea 292/2011 - Legea asistenței sociale, în domeniul organizării, administrării și acordării serviciilor sociale, autoritățile publice locale ”în urma consultării furnizorilor publici şi privaţi, a asociaţiilor profesionale şi a organizaţiilor reprezentative ale beneficiarilor elaborează planurile anuale de acțiune privind serviciile sociale administrate şi finanțate din bugetul consiliului județean/consiliului local/consiliului general al municipiului București, care cuprind date detaliate privind numărul şi categoriile de beneficiari, serviciile sociale existente, serviciile sociale propuse pentru a fi înființate, programul de contractare a serviciilor din fonduri publice, bugetul estimat şi sursele de finanțare”. La art. 118, alin (2) din legea 292/2011 se precizează ”Planurile anuale de acțiune privind serviciile sociale […] cuprind date detaliate privind numărul şi categoriile de beneficiari, serviciile sociale existente, serviciile sociale propuse pentru a fi înființate, programul de contractare a serviciilor de la furnizorii privaţi, programul de subvenționare, bugetul estimat și sursele de finanțare”.

Potrivit Art. 119, alin (2) din Legea 292/2011 – Legea asistenței sociale ”Pentru asigurarea unor servicii sociale adecvate şi de calitate, autoritățile administrației publice locale au obligația de a asigura resursele umane, financiare şi materiale, în conformitate cu reglementările în vigoare, strategia proprie de dezvoltare a serviciilor sociale şi planurile anuale de acțiune în domeniu”. Prin HCLMT nr. 162/31.10.2016 a fost aprobată Strategia de dezvoltare a serviciilor sociale în municipiul Timișoara 2017-2022 și Planul Operațional de implementare a strategiei. În realizarea Planului anual de acțiune privind serviciile sociale administrate și finanțate din bugetul local în anul 2023, s-a pornit de la obiectivele generale și obiectivele specifice cuprinse în Strategia de dezvoltare a serviciilor sociale în municipiul Timișoara.  

Prin Hotărârea de Guvern nr. 797/2017, Anexa 2 – Regulamentul - cadru de organizare și funcționare al direcției de asistență socială organizate în subordinea consiliilor locale ale municipiilor și orașelor, art. 5, alin (1) se precizează că Planul anual de acțiune ”cuprinde date privind numărul și categoriile de beneficiari, serviciile sociale existente, serviciile sociale propuse pentru a fi înființate, programul de contractare și programul de subvenționare a serviciilor din fonduri publice, derulate cu respectarea legislației în domeniul ajutorului de stat, bugetul estimat și sursele de finanțare”, iar prin alin. (2) se precizează că Planul anual de acțiune cuprinde și ”planificarea activităților de informare a publicului, precum și programul de formare și îndrumare metodologică în vederea creșterii performanței personalului care administrează și acordă servicii sociale”.  

Prin Ordinul nr. 1086/20.02.2018 s-a aprobat modelul regulamentului-cadru al Planului anual de acțiune privind serviciile sociale administrate și finanțate din bugetul consiliului județean/ consiliului local/consiliului general al municipiului București. 

Direcția de Asistență Socială a municipiului Timișoara a întreprins mai multe demersuri de consultare a furnizorilor publici și privați, a asociațiilor profesionale și a organizațiilor reprezentative ale beneficiarilor în ceea ce privește serviciile sociale administrate și finanțate din bugetul local al municipiului Timișoara, în anul 2022, după cum urmează: 
· Consultare privind acordarea de subvenții în baza legii nr. 34/1998 pentru anul 2023 cu ONG-urile care au beneficiat de subvenție de la bugetul local în anul 2022 în baza Legii 34/1998. Consultarea s-a realizat in baza unui chestionar transmis prin mail (în cursul lunii august 2022) - în urma solicitării au fost primite 9 răspunsuri;
· Consultare online privind acordarea de subvenții în baza legii nr. 34/ 1998 pentru anul 2023 pe site-ul Direcției de Asistență Socială a Municipiului Timișoara (link: https://socialtm.ro/solicitare-opinii-ong-subventie-legea-34-1998-pentru-anul-2023/) privind solicitarea de opinii către toate ONG-urile interesate de obținere a subvenției de la bugetul local în baza Legea 34/1998 pentru anul 2023, în urma consutării online s-a primit 1 raspuns;
· Consultare online privind oportunitatea de contractare - au fost transmise 2 tipuri de formulare către un număr de 36 furnizorii acreditați care administreaza servicii sociale licențiate la nivelul municipiului Timișoara (conform Registrul electronic unic), iar link-urile formularelor au fost postate pe site-ul Direcției de Asistență Socială a municipiului Timișoara având posibilitatea de a răspunde orice persoană fizică sau juridică interesată/implicată în domeniul asistenței sociale. Cele două formulare, mai sus menționate, au fost: 1 chestionar adresat furnizorilor de servcii sociale/organizațiilor reprezentative ale beneficiarilor de servicii sociale la care s-au primit 17 răspunsuri și 1 chestionar privind criteriile de contractare a serviciilor sociale, la care s-au primit 10 răspunsuri.  

· Consultare online privind Legea nr. 350/2005 – a  fost postat un chestionar online  și s-au primit 10 raspunsuri.
· prin adresa nr. 18483/20.10.2022 s-au solicitat  informații în vederea completării Planului anual de acțiune privind serviciile sociale administrate și finanțate din bugetul local al municipiului Timișoara în anul 2023 de la toate serviciile sociale din cadrul Direcției de Asistență Socială a Municipiului Timișoara și prin adresa nr. 19975/10.11.2022 s-au solicitat informații cu privire la bugetele estimate pentru fiecare serviciu social de la Serviciul Contabilitate Financiar și CFP. Serviciul Strategii-programe a centralizat toate informatiile primite și a întocmit documentația necesara întocmirii Planului anual de acțiune privind serviciile sociale administrate și finanțate din bugetul local al municipiului Timișoara în anul 2023.
Având în vedere Hotărârea nr. 797/2017, Anexa 2 - Regulamentul-cadru de organizare și funcționare al direcției de asistență socială organizate în subordinea consiliilor locale ale municipiilor și orașelor din 08.11.2017, conform art. 2, lit. a), Direcția de Asistență Socială a municipiului Timișoara a demarat un amplu proces de colectare de date și de consultare a comunității, în scopul realizării unei diagnoze sociale la nivelul orașului și pentru a fundamenta Strategia privind dezvoltarea serviciilor sociale în municipiul Timișoara, această diagnoză a fost aprobată prin HCL nr. 170/11.05.2021. 
S-a asigurat respectarea art. 118, alin (3) din Legea 292/2011 – Legea asistenței sociale prin transmiterea propunerii de Plan de acțiune privind serviciile sociale administrate și finanțate din bugetul consiliului local în anul 2022, consiliului județean, în format electronic. 

   În baza celor prezentate și în conformitate cu prevederile Legii nr. 292/2011 – Legea asistenței sociale, art. 112, alin (3), lit. b) și art. 118, alin (2), ale art. 36 alin. (2) lit. d), alin. (6) lit. a) pct.2 și art. 139 din OUG nr. 57/2019 privind Codul administrativ.
PROPUNEM:
1. Aprobarea Planului anual de acțiune privind serviciile sociale administrate și finanțate din bugetul local al municipiului Timișoara în anul 2023,  conform anexei nr. 1;
      P. Director general,      


    


  Șef serviciu Strategii-Programe,
        Esztero Emeșe






           Codruța Darida

                                                                                                                           Întocmit, 

                                                                                                                       Roxana Boncea




                                                                         Mihaela Buzilă-Petrescu                                                    

*Sediu administrativ: Str. Ioan Plavosin Nr. 21 Tel: 0356/416050 Fax: 0356/416049 

Sediu social: Bulevardul Regele Carol I, nr.10 Tel/fax 0256/220583

